Vi var 2 voksne og 3 ungdommer som hadde en flott langhelg i dette store huset.
Det er god plass til 7-8 personer, med 3 soverom med bad (hvorav to med dusj). Sengene på soverommene settes opp som dobbeltseng eller enkeltseng etter ønske.
Godt utstyrt kjøkken. Koselig og varm leilighet med deilige sofaer som var gode å kose seg på etter en lang dag ute med mye gåing i kjølig vårvær.
Veldig hyggelig vertskap som selv bor i 1. etasje. Vi fikk god informasjon og nyttige tips på forhånd.
Sentralt, men samtidig ikke beliggende i områder med mest turister. Flere gode restauranter i umiddelbar nærhet og meget godt utstyrt dagligvare/delikatesse-butikk i et av nabobyggene.
Anbefaler dette stedet og kommer gjerne tilbake!